April 2023 | Vol. 3 | No. 1 E-ISSN : 2715-5854 DOI: 10.55642
Pengurusan Kesihatan Mental Di Kalangan Staf Jabatan Matematik, Sains dan Komputer
Farah binti Abdul Malek* 1 ,  Rohaida binti Abu Bakar 2 , Halimah binti Robert 3 1,2,3 Jabatan Matematik,Sains dan Komputer,  Politeknik Kuching e-mail: * 1 farah@poliku.edu.my, 2 rohaida.ab@poliku.edu.my, 3 halimah.r@poliku.edu.my

## Abstrak
Kesihatan mental adalah penting bagi setiap individu kerana ianya meliputi semua aspek termasuk  kesejahteraan  emosi,  psikologi  dan  sosial.  Tiga  aspek  penting  tersebut  akan mempengaruhi  cara  setiap  individu  untuk  berfikir  dan  bertindak.  Kajian  ini  bertujuan  untuk mengetahui  pengurusan  kesihatan  mental  di  kalangan  staf  Jabatan  Matematik,  Sains  dan Komputer. Responden kajian adalah melibatkan 50 orang staf daripada Jabatan Matematik, Sains dan Komputer dari tiga buah politeknik yang terpilih. Kaedah penyelidikan ini adalah berbentuk kuantitatif.   Instrumen  kajian  adalah  melalui  kaedah  soal  selidik  yang  menggunakan  borang dalam bentuk Google Form dan diedarkan kepada responden melalui pautan yang diberi.  Borang soal  selidik  ini  mengandungi  12  item  menggunakan  skala  Likert  dan  mengandungi  3  bahagian iaitu bahagian  A , B dan C. Bahagian  A adalah demografi , bahagian B adalah gaya hidup dan bahagian  C  adalah  pengurusan  emosi.  Perisian  Statistical  Package  For  Social  Science  (SPSS) versi 26 telah digunakan untuk memperoleh nilai skor min dan tahap skor min bagi item B dan C. Hasil  dapatan  kajian  menunjukkan  dari  segi   gaya  hidup  staf  Jabatan  Matematik,  Sains  dan Komputer adalah pada tahap yang sederhana dan dari segi  pengurusan emosi pula menunjukkan tahap  yang tinggi.
Kata kunci —kesihatan mental; emosi; gaya hidup

## Abstract
Mental health is important for every individual because it covers all aspects including emotional, psychological and social well-being. Those three important aspects will affect the way each  individual  thinks  and  acts.  This  study  aims  to  find  out  the  management  of  mental  health among the staff of the Mathematics, Science and Computer Department. The study respondents involved 50 staff from the Mathematics, Science and Computer Departments from three selected polytechnics.  This  research  method  is  quantitative.  The  research  instrument  is  through  a questionnaire  method  that  uses  a  form  in  the  form  of  a  Google  Form  and  is  distributed  to respondents through the link provided. This questionnaire contains 12 items using a Likert scale and contains 3 parts which are parts A, B and C. Part A is demographics, part B is lifestyle and part C is emotional management. The Statistical Package For Social Science (SPSS) version 26 software was used to obtain the mean score value and mean score level for items B and C. The results of the study show that in terms of the lifestyle of the staff of the Department of Mathematics, Science  and  Computers  it  is  at  a  moderate  level  and  from  in  terms  of  emotional  management shows a high level.
Keywords — mental health; emotions; lifestyle

## PENDAHULUAN
Sejak  kebelakangan  ini,  terdapat  banyak  tumpuan  diberikan  terhadap  kesihatan  mental. Selaras  dengan  kemajuan  negara,  masalah  kesihatan  mental  telah  menjadi  semakin  bertambah dan  terdapat  peningkatan  dari  tahun  ke  tahun.  Oleh  itu,  adalah  penting  untuk  kita  menyedari tentang pentingnya kesedaran dan cara pengurusan kesihatan mental.
Kesihatan mental adalah situasi di mana seseorang individu menyedari tentang keupayaan diri,  dapat  mengendalikan  tekanan  dengan  baik,  dapat  bekerja  secara  produktif  dan  mampu menyumbang  kepada  masyarakat.  (Kementerian  Kesihatan  Malaysia,2012).  Ini  bermaksud, kesihatan mental adalah asas kepada kesejahteraan individu dan kemampuan  masyarakat untuk berfungsi secara efektif. Kesihatan mental adalah ekspresi emosi dan melambangkan keupayaan untuk menyesuaikan diri dalam pelbagai tekanan dan tuntutan hidup.
Tahap  kesihatan  mental  boleh  mempengaruhi  cara  berfikir,  tingkahlaku  dan  perasaan seseorang.  Ia  juga  mempengaruhi  cara  seseorang  itu  membuat  keputusan  dan  pilihan  dala m hidup, menyelesaikan  masalah  serta  berinteraksi  dengan  orang lain.  Apabila  seseorang mempunyai tahap kesihatan mental yang memuaskan, tekanan hidup seharian yang dilalui akan ditangani dengan berfikir secara positif, tenang dan tidak membahayakan diri.
Tahap  kesihatan  mental  boleh  mempengaruhi  cara  berfikir,  tingkah  laku  dan  perasaan seseorang (Kamal Azmi et al.,2021) Ia juga mempengaruhi cara seseorang itu membuat keputusan dan  pilihan  dalam  hidup,  menyelesaikan  masalah  serta  berinteraksi  dengan  orang  lain.  Justeru, apabila  seseorang  mempunyai  tahap  kesihatan  mental  yang  memuaskan  hasil  pengurusan kesihatan mental yang baik, tekanan hidup seharian yang dilalui akan ditangani dengan berfikir secara positif, tenang dan tidak membahayakan diri.

## OBJEKTIF
Objektif kajian adalah untuk mengkaji kaedah pengurusan kesihatan mental dari segi gaya hidup  dan  pengurusan  emosi  di  kalangan  staf  Jabatan  Matematik,  Sains  dan  Komputer  untuk Politeknik yang terpilih.

## KAJIAN LITERATUR
Terdapat  beberapa  cara  tentang  menjaga  kesihatan  mental  antaranya  ialah  menguruskan diri  sendiri  dengan  menyedari  kelemahan  dan  kekuatan  diri,  mengawal  emosi  dengan  baik, menghindari kegiatan tidak bermoral serta menyelesaikan masalah dengan bijak. (Nor Aina dan Hilwa, 2020).
Menurut Abdul Rashid et al. (2020), terdapat empat pendekatan penting dalam menangani kesihatan  mental  sebagai  daya  tindak  untuk  mengekalkan  kestabilan  emosi  dan  psikologi  diri. Pendekatan tersebut adalah gaya hidup sihat, limitasi masa di media sosial, komunikasi berkesan dan pengurusan emosi. Justeru, fokus kajian ini lebih tertumpu kepada dua pendekatan iaitu gaya hidup sihat dan pengurusan emosi. Penyelidik mengkaji bahawa kedua-dua pendekatan ini boleh dilakukan kerana ianya merupakan rutin bagi setiap individu. Pengetahuan dan amalan gaya hidup yang sihat perlu dilakukan secara konsisten dan berterusan. Menurut Syahrul Nazri & Wan Hanim (2018), pengetahuan gaya hidup meliputi gaya pemakanan, bersenam dan tidur yang mencukupi adalah  penting  dalam  memastikan  tubuh  badan  sentiasa  sihat  secara  fizikal  dan  emosi  serta mampu  melakukan  apa  yang  kita  inginkan.  Selain  itu,  gaya  hidup  yang  sihat  juga  dapat meningkatkan  semangat  dan  keyakinan  diri  dalam  menjalani  kehidupan  seharian.  Kesihatan fizikal dan kesihatan mental adalah sama penting kerana kedua-duanya saling bergantung antara satu sama lain. (Norliah Lasemang, 2017) Gabungan antara aktiviti fizikal, tabiat makan secara sihat, waktu makan yang betul serta pemakanan berkhasiat boleh membantu untuk mengekalkan berat  badan  yang  sihat,  mengurangkan  risiko  terhadap  penyakit  fizikal  dan  mental  serta meningkatkan kesihatan tubuh secara keseluruhan. (Dr. Tee E Siong, 2016)
Melalui pengurusan emosi, berkongsi perasaan ataupun masalah dengan orang lain dapat mengurangkan kadar tekanan yang dihadapi. Individu perlu berkomunikasi dengan ahli keluarga atau  rakan  yang  dipercayai  untuk  berkongsi  masalah  dan  perasaan  (Azizi  Yahya, 2007).   Pengurusan  emosi  pula  berkait  rapat  dengan  kesihatan  mental  seperti  kebimbangan, kemurungan,  rasa  malu  berlebihan  dan  gagal  mengawal  emosi  dan  kemarahan.  Sekiranya emosidapat diurus dengan baik, maka aspek kesihatan mental individu tersebut akan terpelihara.

## METODOLOGI
Kajian  ini  menggunakan  kaedah  kuantitatif  yang  menggunakan  borang  soal  selidik  iaitu dalam bentuk Google Form dan diedarkan kepada responden melalui pautan yang diberi. Sampel kajian ini adalah secara rawak kepada staf Jabatan Matematik, Sains dan Komputer di panetiga buah  Politeknik  yang  terplih  iaitu  Politeknik  Kuching  Sarawak  (PKS),  Politeknik  Sultanah Tuanku Bahiyah (PTSB) dan Politeknik Sultan Mizan Zainal Abidin (PSMZA). Pemilihan sampel kajian ini adalah untuk melihat bagaimana pengurusan kesihatan mental di kalangan staf Jabatan Matematik,  Sains  dan  Komputer  bagi  beberapa  buah  politeknik  terpilih.  Populasi  responden adalah seramai 98 orang dan sampel responden yang terlibat dalam kajian ini adalah seramai 50 orang. Soal selidik ini terbahagi kepada tiga bahagian iaitu bahagian A: demografi, bahagian B: gaya hidup dan bahagian C: pengurusan emosi. Seramai 50 orang staf terlibat dalam  kajian ini dan terdiri daripada 40 orang perempuan dan 10 orang lelaki. Data yang diperolehi daripada soal selidik telah dianalisis secara deskriptif. Nilai skor min dan tahap skor min bagi bahagian  B dan C di dalam soal selidik diperolehi dengan menggunakan Statistical Package For Social Science (SPSS)  versi  26.  Dalam  kajian  ini,  skala  Likert  yang  mengandungi  5  pilihan  berjulat  antara  1 (sangat tidak setuju) hingga 5 (sangat setuju) telah digunakan.
Hasil  dapatan  kajian  dianalisis  dengan  menggunakan  interprestasi  skor  min  yang dikemukakan oleh Wiersma (1995) sebagai rujukan interprestasi skor min seperti dalam jadual 1.
Jadual 1 : Tahap Analisis Min
Skor Min Tahap 2.33 - 1.00 Rendah 3.66 - 2.34 Sederhana 5.00 - 3.67 Tinggi
Sumber: Wiersma (1995)

## HASIL DAN PEBAHASAN

## Bahagian A
Jantina Jadual 2: Taburan Kekerapan Jantina Responden Jantina Kekerapan Peratus Lelaki 10 20 Perempuan 40 80
Jadual 2 menunjukkan peratusan kekerapan jantina responden. Seramai 50 orang staf Jabatan Matematik, Sains dan Komputer telah menjawab soal selidik ini iaitu 10 orang iaitu 20% adalah lelaki dan 40 orang iaitu 80% adalah perempuan.

## Umur
Jadual 3: Taburan Kekerapan Umur Responden Umur Kekerapan  Peratus 25-34 5 10 35-44 35 70
45-54 10 20 55-64 0 0
Jadual 3 menunjukkan peratusan kekerapan umur responden. Taburan umur responden yang paling sedikit adalah dalam lingkungan 25-34 tahun iaitu hanya seramai 5 orang dan taburan umur responden yang paling banyak adalah dalam lingkungan 35-44 tahun iaitu seramai 35 orang, diikuti taburan umur yang sederhana seramai 10 orang iaitu dalam lingkungan 45-54 tahun.
Latar belakang Pendidikan
Jadual 4: Latarbelakang Pendidikan Responden Kelulusan Kekerapan Peratus Diploma 2 4 Ijazah Sarjana Muda 21 42 Sarjana 27 54 Phd 0 0
Jadual  4  menunjukkan  latarbelakang  pendidikan  responden.  Seramai  2  orang  atau bersamaan  4%  responden  berkelulusan  Diploma,21  orang  iaitu  bersamaan  42%  berkelulusan Ijazah Sarjana Muda dan 27 orang bersamaan 54% responden berkelulusan Sarjana.
Bahagian B : Gaya Hidup
Jadual 5: Gaya hidup responden Bil Penyataan Skor Min Tahap 1 Saya mempunyai masa tidur yang cukup 3.90 Tinggi 2 Saya mengamalkan pemakanan yang seimbang 3.84 Tinggi 3 Saya makan pada waktu yang tetap (pagi, tengahari dan malam) 4.10 Tinggi 4 Saya  kerap  memilih  dan  makan  makanan  segera  berbanding makanan di rumah 2.70 Sederhana 5 Saya bersenam sekurang-kurangnya 3 kali seminggu 2.90 Sederhana 6 Saya  menggunakan  senaman  sebagai  satu  cara  mengurangkan stress 3.62 Sederhana Keseluruhan 3.51 Sederhana
Jadual  5  menunjukkan  gaya  hidup  responden  yang  merangkumi  tiga  aspek  penting  iaitu masa tidur, pola pemakanan dan juga gaya hidup sihat seperti bersenam. Analisis menunjukkan bahawa keseluruhan gaya hidup responden adalah pada tahap sederhana. Nilai min yang paling tinggi di sini adalah pada item pertama hingga ketiga. Nilai min paling tinggi pada item pertama menunjukkan  majoriti  daripada  responden  mempunyai  masa  tidur  yang  cukup,  mengamalkan pola pemakanan yang seimbang dan juga makan pada masa yang tetap iaitu pagi, tengahari dan
malam. Umum mengetahui bahawa masa tidur yang cukup dan sempurna sangat mempengaruhi emosi seseorang individu untuk melakukan pelbagai aktiviti harian ataupun bekerja dengan baik pada hari berikutnya.  Seterusnya, nilai min bagi item yang kedua juga menunjukkan nilai yang tinggi.  Kajian  menunjukkan  bahawa  kebanyakan  daripada  responden  menitikberatkan  corak pemakanan yang seimbang pada setiap hari dan skor min yang berada pada tahap yang tinggi juga adalah pada item ketiga iaitu majoriti responden  makan pada masa yang tetap iaitu pada waktu pagi,tengahari dan malam. Menurut Dr Tee E Siong (2016), meninggalkan mana-mana hidangan utama hanya akan membuatkan seseorang lebih lapar dan meningkatkan kebarangkalian individu tersebut akan makan lebih banyak pada waktu makan berikutnya.
Skor  min  yang  mencatatkan  nilai  yang  sederhana  adalah  pada  item  keempat  sehingga keenam.  Kajian  mendapati  bahawa  ada  sebilangan  responden  yang  memilih  makanan  segera berbanding  makanan  di  rumah.  Ini  mungkin  disebabkan  kekangan  masa  bagi  responden  untuk memasak  dan  sekali  sekala  memilih  makan  di  luar  bersama  rakan-rakan  dan  keluarga.  Namun begitu, adalah tidak dinafikan bahawa corak pemakanan seseorang individu juga mempengaruhi kesihatan fizikal, sebagai contoh jika seseorang individu kerap memakan makanan segera ataupun makanan yang manis, mereka akan lebih terdedah kepada penyakit jantung dan diabetes. Kajian daripada Norliah Lasemang (2017)  mendapati apabila seseorang individu  menghidapi penyakit fizikal,  ia  mengakibatkan  individu  tersebut  menghadapi  kemurungan.  Sekiranya  masalah kemurungan  ini berlarutan, individu  tersebut berkemungkinan besar akan  menghidapi penyakit daripada  aspek  mental.  Item  yang  kelima  dan  keenam  adalah  berkaitan  dengan  senaman. Walaupun dapatan kajian menunjukkan ianya berada pada tahap yang sederhana, ianya mungkin disebabkan kekangan masa yang menyebabkan responden tidak dapat bersenam 3 kali seminggu, tetapi  masih  ada  sebilangan  responden  yang  bersenam  kerana  ramai  yang  mengetahui  bahawa aktiviti fizikal seperti bersenam sebenarnya dapat memberi kesan positif bukan sahaja dari segi fizikal tetapi juga boleh mengurangkan stres.
Bahagian C : Pengurusan Emosi
Jadual 6: Pengurusan Emosi Bil Penyataan Skor Min Tahap 7 Saya  sering  berkongsi  masalah  dengan  keluarga  dan  rakan terdekat 3.92 Tinggi 8 Saya boleh bekerja secara produktif bersama rakan sekerja 4.30 Tinggi 9 Saya suka persekitaran kerja saya yang kondusif 4.24 Tinggi 10 Saya  cepat  merasa  tertekan  dan  mudah  marah  sekiranya menghadapi sesuatu masalah 2.98 Sederhana 11 Saya boleh berinteraksi dengan baik bersama rakan sekerja 4.18 Tinggi 12 Saya dapat mengurus emosi dengan baik dalam apa jua keadaan 3.62 Sederhana Keseluruhan 3.87 Tinggi
Jadual 6 menunjukkan pengurusan  emosi responden seperti tindakan  dari segi  hubungan sosial  responden  terhadap  ahli  keluarga  dan  rakan  sekerja  serta  tindakan  responden  dalam mengurus emosi. Analisis menunjukkan bahawa pengurusan emosi responden pada item ketujuh, kelapan, kesembilan dan kesebelas adalah pada tahap tinggi. Item ini adalah untuk  mengetahui
tindakan responden mengurus emosi terutamanya dari segi hubungan sosial. Skor min yang tinggi pada item ketujuh menunjukkan responden cenderung berkongsi masalah dengan individu yang mereka  percayai  dalam  mengurus  emosi  yang  mereka.  (Azizi  Yahya,  2007).  Pada  item  yang kelapan, kajian menunjukkan responden boleh bekerja secara produktif dan berinteraksi dengan baik bersama rakan sekerja. Sifat empati perlu diterapkan bagi semua individu seperti  bersikap prihatin, bertolak ansur dan saling menyokong antara satu sama lain   dalam   sesebuah   organisasi   menjamin  kesihatan  fizikal  dan  mental  individu  (Asnani  et al.,2004). Selain itu, item  yang kesembilan adalah berkaitan  dengan suasana persekitaran kerja yang kondusif yang juga merupakan faktor bagi responden dalam mengekalkan hubungan sosial yang baik dengan rakan sekerja dan menjadikan responden lebih bersemangat untuk bekerja. Ini sekaligus memberi nilai skor min yang tinggi pada item yang kesebelas di mana responden boleh berinteraksi dengan baik bersama rakan sekerja.
Dapatan  kajian  bagi  item  kesepuluh  dan  keduabelas  mencatatkan  analisis  skor  min  yang sederhana iaitu responden cepat tertekan dan mudah merasa marah sekiranya menghadapi sesuatu masalah  dan  dapat  mengurus  emosi  dengan  baik  dalam  apa  jua  keadaan.  Ini  menunjukkan walaupun  hanya  sebilangan  kecil  responden  cepat  berasa  tertekan  dan  marah  sekiranya menghadapi masalah, tetapi keadaan ini perlu ditangani secara efektif kerana tekanan emosi yang berpanjangan berpotensi membawa masalah mental. (Ruhaya,2014)
Justeru, adalah menjadi tugas kita sebagai masyarakat untuk menjadi kumpulan sokongan kepada  individu  yang  berpotensi  mengalami  masalah  kesihatan  mental.  (Nor  Aina  dan  Hilwa, 2020). Oleh itu, pengurusan kesihatan mental perlu diberi perhatian yang sewajarnya oleh semua pihak  kerana  ianya  boleh  memberikan  implikasi  terhadap  kesihatan  dan  masa  depan  seseorang individu.

## KESIMPULAN
Kesihatan mental tidak boleh lagi dipandang ringan oleh semua pihak kerana ia memberikan impak yang besar terhadap kehidupan seharian dari segi emosi, pemikiran dan juga tingkah laku. Berdasarkan dapatan kajian, pengurusan kesihatan mental dari segi gaya hidup dapat dilakukan dengan  aktiviti  rutin  seharian  seperti  tidur  yang  mencukupi,  mengamalkan  pemakanan  yang seimbang  dan  juga  melakukan  aktiviti  senaman.  Dari  segi  pengurusan  emosi  pula,  hubungan komunikasi  2  hala  yang  berkesan  bersama  keluarga  dan  rakan  sekerja  amat  penting  kerana  ia dapat  membentuk  emosi  seseorang  dan  membentuk  rasa  yang  tenang,  dan  lebih  dihargai  oleh orang  sekeliling.  Persekitaran  kerja  yang  kondusif  juga  memainkan  peranan  penting  dalam pengurusan emosi kerana ia membantu agar individu lebih gembira dan bersemangat ke tempat kerja.
Oleh  itu,  setiap  individu  memainkan  peranan  dalam  menjaga  kesihatan  mental  masing- masing. Pelbagai kempen terhadap pentingnya kesihatan mental boleh dilaksanakan oleh pelbagai pihak untuk  memberi kesedaran kepada semua agar isu kesihatan mental ini boleh  dikenalpasti dengan lebih awal agar dapat diberi bantuan yang sewajarnya bagi individu yang memerlukan.

## DAFTAR PUSTAKA
Abu  Bakar,  T.,  Panatik,  S.  A.,  Md.  Ali,  A.,  Saat,  M.,  Saleh,  N.  S.,  &  Ab.  Rahim,  S.  (2020). SOKONGAN  SOSIAL  DI  TEMPAT  KERJA  DAN  KESIHATAN  MENTAL  WANITA BERKERJAYA. Jurnal Kemanusiaan , 18 (1). Retrieved from
https://jurnalkemanusiaan.utm.my/index.php/kemanusia an /article/view/369
Abdul Aziz, A., Mohd Sukor, N., & Ab Razak, N. (2020). Wabak Covid-19: Pengurusan Aspek Kesihatan  Mental  Semasa  Norma  Baharu.  International  Journal  Of  Social  Science Research, 2(4), 156-174.
Admin.  (2021,  October  27).  Memahami  Masalah  Kesihatan  mental.  PORTAL  MyHEALTH. Retrieved  August  5,  2022,  from  http://www.myhealth.gov.my/memahami-masalah- kesihatan-mental/
Asnani. V., Pandey, U.D. dan Sawhney. M. (2004). Social Support and Occupational Health of Working Women. Journal of Health Management. 6(2): 129-139.
Dr.  Tee  E  Siong  (2016)  Untuk  Kesihatan  Penghadaman  Optimum:  Waktu  Anda  Makan  Sama Pentingnya  Dengan  Apa  Yang  Anda  Makan.  Diambil  daripada  sumber  internet: https://www.bharian.com.my/taxonomy/term/61/2016/06/167350/untuk-kesihatan- penghadaman-optimum-waktu-anda-makan-sama-pentingnya
Haji Talib, N. ‘Aina F., & Abdullah @ Mohd. Nor, H. (2020, April 26). Persepsi Masyarakat dan Pesakit Terhadap Kesihatan Mental. Jurnal Wacana Sarjana , 4 (1), 1 -13. Retrieved from https://spaj.ukm.my/jws/index.php/jws/article/view/261 Kementerian Kesihatan Malaysia. 2012. Kesihatan Mental Kesihatan Fizikal. https://www.moh.gov.my/moh/resources/Penerbitan/Rujukan/NCD/Kesihatan%20Mental
/Kesihatan_Mental_Kesihatan_Fizikal.pdf
Lasemang, N. (2017). Kesihatan Fizikal dan Mental. Universiti Malaysia Sabah (UMS) . Rahman, K. A. A., Salleh, S., Wazir, R., Sudi, S., Awang, A. H., & Kamarulzaman, A. I. Kajian
Systematic  Literature  Review  (SLR)  Tentang  Kesihatan  Mental  Di  Malaysia  Semasa Pandemik Covid-19. Sains Insani, 6(3).
https://doi.org/10.33102/SAINSINSANI.VOL6NO3.344
Rosli,  S.  N.,  &  Wan  Muda,  W.  H.  N.  (2018).  AMALAN  GAYA  HIDUP  SIHAT  PELAJAR UNIVERSITI TUN HUSSEIN ONN MALAYSIA. Online Journal for TVET Practitioners. Retrieved from https://penerbit.uthm.edu.my/ojs/index.php/oj-tp/article/view/4817 Ruhaya.   H.  (2014).  Work-Family  Conflict  and  Well-Being  among  Employed  Women  in Malaysia:  The  Roles  of  Coping  and  Work-Family  Facilitation.Diakses  di  laman: http://researchcommons.waikato.ac.nz/bitstream/handle/10289/8840/thesis.pdf?sequence =3 Yahaya, A. (2007). Psikologi abnormal . Penerbit UTM Wiersma, W.1995 Research methods in education: An Introduction. Boston :Allyn and Bacon